## Carlos Mazón agraïx la labor desenrotllada pels bombers de la Diputació de Castelló per a atendre els municipis valencians afectats per les riuades

*** El president de la Generalitat ha visitat el Consorci Provincial de Bombers de Castelló a on ha reivindicat l’esforç dels efectius desplaçats a la província de València**

**Castelló de la Plana.**

El president de la Generalitat, Carlos Mazón, ha agraït la labor desenrotllada pels bombers de la Diputació de Castelló per a atendre els municipis valencians afectats per les riuades del passat 29 d’octubre durant la seua visita al Consorci Provincial de Bombers de Castelló.

Des del 3 de novembre, nombrosos efectius d’este consorci s’han desplaçat a la província de València amb els seus equips de maquinària pesada, i d’esta manera se sumen als professionals de les emergències de Castelló que treballen en el terreny de la zona zero.

En la seua visita al Consorci Provincial de Bombers de Castelló, a on el president ha reivindicat l’esforç d’estos efectius, Carlos Mazón ha estat acompanyat pel conseller d’Emergències i Interior, Juan Carlos Valderrama, el conseller de Sanitat, Marciano Gómez, i la presidenta de la Diputació de Castelló, Marta Barrachina.

Fecha: 27/11/2024